इंदौर वासी आज भी उन्हें अपनी माँ के रूप में ही याद करते हैं। माँ अहिल्याबाई आत्म-प्रतिष के झूठे मोह का त्याग करके सदा न्याय करने का प्रयत्न करती रहीं। अपने जीवनकाल में ही इन्हें जनता ‘देवी’ समझने और कहने लगी थी। उस काल में ना तो न्याय में शक्ति रही थी और न विश्वास। उन विकट परिस्थितियों में अहिल्याबाई ने जो कुछ किया, वह कल्पनातीत और चिरस्मरणीय है। इंदौर में प्रतिवर्ष भाद्रपद कृष्ण चतुर्दशी के दिन ‘अहिल्योत्सव’ बडी धूमधाम से मनाया जाता है।